उदयपुर में दैनिक भास्‍कर और राजस्‍थान पत्रिका आज अपने पाठकों तक नहीं पहुंच पाया. दोनों अखबारों की एक भी प्रतियां वितरित नहीं हो पाईं. कमिशन बढ़ाने की मांग को लेकर हॉकरों ने हड़ताल कर दी, जिससे अखबार लदे ट्रक ही इन बाहर नहीं निकल पाए. पिछले दो दिनों से कमिशन बढ़ाने को लेकर हॉकर तथा प्रबंधन के बीच विवाद चल रहा था. आज वह विवाद बड़े रूप में सामने आया और हॉकरों ने हड़ताल कर दी. खबर है कि आज फिर दोनों अखबारों के प्रबंधन तथा हॉकरों के प्रतिनिधियों के बीच इस मामले को लेकर बातचीत हो रही है.